钦定古今图书集成/明伦汇编/氏族典/第354卷 > 《王圻续文献通考》 > 缑谦
## 钦定古今图书集成/明伦汇编/氏族典/第354卷 > 《王圻续文献通考》 > 缑谦

按《明外史强珍传》：“珍，成化二年进士。除泾县知县，擢
御史。初，辽东巡抚陈钺启衅召敌，敌至，务为欺蔽。巡
按王崇之劾钺，钺大恐，谋之汪直，诬逮崇之，下诏狱
输赎。及直、钺用兵，方论功，而敌大入，总兵官缑谦等
匿不以闻，钺遂入为户部尚书。珍往巡按，请正钺罪。
直方自矜有大功，闻珍疏怒，奏珍所劾皆妄，诏谪戍”
辽东。直败，复珍官，致仕。弘治初，起大理少卿。明年以
右佥都御史巡抚宣府。时缑谦已罢，珍奏“谦才力尚
可用，请留之于边。”给事中言谦数失机，珍不应奏保，
遂改南京右通政。